古巴鱷

古巴鱷係一種中型鱷魚，身長大約2米至2.5米。最容易認佢係個身黑、黃雙間，同眼上面有骨質突起。古巴鱷極之好勇鬥狠，成個身可以跳出水面捕食，根據記錄佢哋可以跳到1.5米高，所以又畀人稱為「袋鼠鱷魚」。古巴鱷嘅分布最細，喺1959年更差啲絕種，但係經過保育計劃之後，開始重建種群。引入青年島嘅眼鏡凱門鱷就係以古巴鱷嘅幼鱷為食物。可以同美洲鱷交配。

分布 
古巴鱷係分布最細嘅一種鱷魚。主要分布響古巴嘅札巴塔沼澤地。主要棲息響淡水沼澤濕地裏面。

食啲乜 
古巴鱷年幼時主要食魚、無脊椎動物為生，長大後改食烏龜同其他哺乳動物。

繁殖 
巢係響地上挖掘出嚟，巢內混有爛泥同植物。每次生 20-50 隻蛋。

保育狀況 
1959至1960年，古巴政府響野外捉咗幾百隻野生古巴鱷放入飼養場，作保育用途。目前古巴一共有3個大型養殖場。

鱷魚